Toetusega paarishingamine Tartus 21. jaanuaril 2017
#000000
Teadlik hingamine on praktika, kus hingatakse teadlikkuse, kavatsuse ja tähelepanuga oma sisemisele kogemusele praegushetkes.
#000001
Lisaks ellujäämise kindlustamisele toimib hingamine sillana vaimu ja keha ning teadvuse ja alateadvuse vahel. Teadlik hingamine on üks kiiremaid viise südame avamiseks armastusele ja sisemisele rahule ning keha täitmiseks elu ja tervisega.
#000002
22. jaanuaril on ülemaailmne teadliku hingamise päev. Eesmärk on tõsta üldist teadlikkust hingamise tervendavast ja heaolu hoidvast väest.
#000003
Kohtume kell 11 Juugakojas, mis loodi Hingamisstuudio baasil. Hingamisstuudio on pakkunud teadlikku hingamist ja vabastavat hingamist alates 2011. aasta 21. jaanuarist. Selle üritusega tähistame ühtlasi ka Hingamisstuudio 7. sünnipäeva.
#000004
Kohtumisel tutvustame end ja oma protsessi, paneme energia mitmesuguste tehnikatega liikuma, räägime hetkeseisust ja jagame ootusi. Õpime toetust ja armastust vastu võtma ning tähepanelikult toetatava seisundit jälgides oma toetust pakkuma. Õpime hingamistoetuse ABC-d. Seejärel jagatakse osalejad paaridesse. Paarilised jagavad oma protsessi, küsides vastastikku keskendavaid küsimusi.
#000005
Ürituse hingamisosa jaguneb kaheks 1,5-tunniseks teadliku hingamise tsükliks, mille sisse mahub nii aktiivset hingamist kui lõdvestavat rahunemisaega. Üks paariline hingab ja teine on kogu hingamise aja tema juures, öeldes talle afirmatsioone ja puudutades või masseerides teda. kui see on teisele sobiv. Hingamisterapeut Reet toetab vajadusel neid, kes lisatoetust vajavad. 1,5 h hingamise järel on väike lõunapaus, koha peal pakutakse suupisteid ja teed. Kes soovib toekamat einet, võib selle kaasa võtta. Pärast lõunapausi paarilised vahetuvad.
#000006
Lõpus jagame teelauas oma kogemusi ja muljeid.
#000007
Paarishingamisel peaks toetaja hingama toetatavaga ühes rütmis, et elada sisse tema maailma. Seega saavad kõik rohkem ja kauem hingata kui tavalise rühmahingamise ajal, samuti saavad kõik rohkem toetust. Teise inimese toetamine muutunud teadvusseisundis ja tema tegeliku olemuse lähedalt nägemine muudab tähelepanelikuks ja hoolivaks. Igal ühel on ka võimalus kogeda täiuslikku toetatust – üks inimene on 1,5 tundi tema päralt, märkab ta vajadusi ja täidab ta soove. Nii saab õppida toetust paremini vastu võtma igas olukorras.
#000008
See, et hingatakse paarides, ei tähenda, et peab tulema koos paarilisega. Paarid moodustatakse kohapeal. Kes aga soovib jõuda paarishingamisega elukaaslase, sõbra või pereliikmega suurema läheduseni, võib muidugi hingata koos.
#000009
Ürituse korraldaja ja läbiviija on kogenud hingamisterapeut Reet Karro, teadliku hingamise ja vabastava hingamise propageerija ning nii Hingamisstuudio kui Juugakoja looja.
#000010
Hind: 6-tunnine üritus maksab 20 eurot, ühest perest kahekesi tulnutele kummalegi 16 eurot.
#000014
Info: reet@hingamisstuudio.ee või tel 56 49 27 69.
#000016
Veel illustreerivaid kujutisi paarishingamistest, nii hingamisest kui ettevalmistavast osast:
#000017
Biodünaamiline hingamine ja trauma vabastamine (3)
Biodünaamilise hingamise ja trauma vabastamise üritused (47)
Meditsiinilise ravi ohud ja mõjud (4)
#000018